CELEX: 62008TN0049
Language: lt
Date: 2008-01-18 00:00:00
Title: Byla T-49/08 2008 m. sausio 18 d. Christos Michail pateiktas apeliacinis skundas dėl 2007 m. lapkričio 22 d. Tarnautojų teismo priimto sprendimo byloje F-67/05 Michaïl prieš Komisiją

26.4.2008   
            
            
               LT
            
            
               Europos Sąjungos oficialusis leidinys
            
            
               C 107/28
            
         2008 m. sausio 18 d. Christos Michail pateiktas apeliacinis skundas dėl 2007 m. lapkričio 22 d. Tarnautojų teismo priimto sprendimo byloje F-67/05 Michaïl prieš Komisiją
   
   (Byla T-49/08)
   (2008/C 107/47)
   Proceso kalba: graikų
   Šalys
   
      Apeliantas: Christos Michaïl, atstovaujamas advokato Ch. Meïdanis
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               Panaikinti Tarnautojų teismo sprendimo byloje F-67/05 dalį, kurioje atsisakoma atlyginti neturtinę žalą, kurią jis patyrė dėl administracijos veiksmų ir klaidų.
            
         
               —
            
            
               Priteisti 120 000 euro apelianto patirtos neturtinės žalos atlyginimo.
            
         
               —
            
            
               Pagal teisės normas nustatyti bylinėjimosi išlaidas.
            
         Ieškinio pagrindai ir pagrindiniai argumentai
   Apeliantas tvirtina, kad skundžiamame sprendime Tarnautojų teismas klaidingai nusprendė dėl jo ieškinio, kuriuo jis prašo panaikinti jo 2003 m. tarnybinės veiklos vertinimo ataskaitą ir Paskyrimų tarnybos sprendimą, atmetantį jo pagal Pareigūnų statuto 90 straipsnio 2 dalį pateiktus skundus.
   Konkrečiai apeliantas nurodo tai, kad Tarnautojų teismas klaidingai atsisakė jam atlyginti neturtinę žalą, kurią jis patyrė dėl jo paskyrimo į Žemės ūkio generalinį direktoratą, panaikinus Finansų kontrolės generalinį direktoratą, kuriame jis dirbo. Apelianto manymu, Tarnautojų teismas, neteisingai vertindamas įrodymus ir pateikdamas prieštaraujančius motyvus, neteisingai taikė Bendrijos teisę.
   Apeliantas tvirtina, kad Tarnautojų teismas padarė klaidą atsisakydamas priimti sprendimą dėl nagrinėjamo prašymo, ko nepadarius, jo sprendimas yra nepakankamai motyvuotas ir todėl kelia grėsmę pagrindinėms apelianto procedūrinėms teisėms ir yra Bendrijos teisės pažeidimas.